Turli davlatlarda koronavirusga qarshi emlashlar soni bo‘yicha davlatlar reytingi paydo bo‘ldi. Foto: EPA/BIONTECH Ro‘yxatga ko‘ra, eng ko‘p sonda emlash Xitoyda o‘tkazilgan. Bu yerda 4,5 mlnga yaqin odam koronavirusga qarshi emlangan. 2-o‘rinni 2,8 mlnta emlash bilan AQSh egallamoqda. 3-o‘rinni 1,1 mlnta emlash bilan Isroil egallagan. Shuningdek, eng ko‘p emlash o‘tkazilgan davlatlar o‘ntaligidan Britaniya, Rossiya, Germaniya, Italiya, Kanada va Bahrayn ham joy olgan. Bundan tashqari, 100 kishiga emlashlar soni bo‘yicha reyting ham tuzilgan. Bu reytingda Isroil yetakchilik qilmoqda. Ushbu davlatda 100 kishidan 12,59 nafari koronavirusga qarshi emlangan. Yetakchi uchlikdan Bahrayn (3,57 kishi) va Islandiya (1,43 kishi) ham joy olgan.